《湓江》
宋代·邓林

远树一重重，烟村与市通。
难寻元亮宅，遥酹菊花丛。
蜀浪番墙外，庐山几席中。
何时边事息，来此作渔翁。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。